laion/Wikipedia-Exotic huggingface dataset:
ლიზა ლორინგი

ლიზა ლორინგი (ინგლ. Lisa Loring; დ. 16 თებერვალი, 1958, კვაჯალეინი — გ. 28 იანვარი, 2023) — ამერიკელი მსახიობი. იგი ცნობილია იმით, რომ ითამაშა უენსდეი ადამსი კომედიურ-საშინელებათა სიტკომში „ადამსის ოჯახი“ (1964–1966). ლიზას მშობლები მსახურობდნენ შეერთებული შტატების საზღვაო ძალებში, მაგრამ მისი დაბადებიდან მალევე განქორწინდნენ. დაიბადა კვაჯალეინში, მარშალის კუნძულებზე, იმ დროისთვის გაეროს ნდობის ტერიტორიზე, რომელსაც შეერთებული შტატები მართავდა. ის გაიზარდა ჰავაიზე და მოგვიანებით დედასთან ერთად ლოს ანჯელესში გადავიდა საცხოვრებლად. მან კარიერა დაიწყო სამი წლის ასაკში და გამოჩნდა დოქტორი კილდერის ეპიზოდში, რომელიც გავიდა ეთერში 1964 წელს. დედამისი გარდაიცვალა ალკოჰოლიზმით 1974 წელს, 34 წლის ასაკში. იგი ცნობილია თავისი როლით უენსდეი ადამსი The Addams Family sitcom-ში, 1964–1966 წლებში. იგი შეუერთდა ABC სიტკომის მსახიობებს, The Pruitts of Southampton 1966 წელს. ბავშვობის კარიერის შემდეგ ის ასევე იყო CBS-ის საპნის ოპერის „როგორც სამყარო ბრუნდება“ ერთ-ერთი მსახიობი 1980-დან 1983 წლამდე, სადაც მან შეასრულა კრიკეტ მონტგომერის როლი. იგი გამოჩნდა სლეშერ ფილმებში Blood Frenzy (1987) და Iced (1988). ლორინგი 1973 წელს 15 წლის ასაკში დაქორწინდა თავის ბავშვობის სიყვარულზე ფარელ ფუმბერგზე, და შეეძინა ქალიშვილი. ქორწინება ერთი წლის შემდეგ დასრულდა. ლორინგი 1981 წელს მეორედ დაქორწინდა მსახიობ დაგ სტივენსონზე. ის იყო კონტრაქტის შემსრულებელი სხვა CBS/Procter & Gamble-ის საპნის ოპერაში Search for Tomorrow. ლორინგს სტივენსონთან მეორე ქალიშვილი შეეძინა და მათი ქორწინება 1983 წელს დასრულდა. 1987 წელს ლორინგი დაქორწინდა ზრდასრულთა კინომსახიობზე ჯერი ბატლერზე. ისინი შეხვდნენ 1987 წლის ზრდასრულთა ფილმის Traci’s Big Trick-ის გადასაღებ მოედანზე, რომელზეც ლორინგი მუშაობდა ვიზაჟისტად და არაკრედიტირებულ მწერლად. ბატლერი და ლორინგი განქორწინდნენ 1992 წელს. ლორინგი მეოთხედ დაქორწინდა 2003 წელს გრეჰემ რიჩზე. წყვილი 2008 წელს დაშორდა და 2014 წლის ივნისისთვის განქორწინების პროცესში იყო. ჰიპერტონიის შედეგად მიიღო ინსულტი და გარდაიცვალა ბერბანკის (კალიფორნია) სამედიცინო ცენტრში, 2023 წლის 28 იანვარს, 64 წლის ასაკში. ლიზა ლორინგი კინოფილმების ინტერნეტ-მონაცემთა ბაზაში ↑ „Lisa Loring“. TV.com. ციტირების თარიღი: October 18, 2020. ↑ Shaulis, Sherri. „'80s Adult Icon Jerry Butler Dies“. AVN. ციტირების თარიღი: 2018-02-02. ↑ Wong, Brittany (December 6, 2017). „'Addams Family' Actress Lisa Loring Is Getting A Divorce“. Huff Post. ციტირების თარიღი: October 18, 2020. ↑ Tinoco, Armando (January 29, 2023). „Lisa Loring Dies: Actor in Original Wednesday Addams Was 64“. Deadline Hollywood. ციტირების თარიღი: January 29, 2023. ↑ Rahman, Abid (January 29, 2023). „Lisa Loring, Original Wednesday Actress on 'The Addams Family,' Dies at 64“. The Hollywood Reporter. ციტირების თარიღი: January 29, 2023.
ბარდუბნის ეკლესია

ბარდუბნის ეკლესია — არქიტექტურული ძეგლი თერჯოლის მუნიციპალიტეტის სოფელ ბარდუბანში. ძეგლი სოფლის სასაფლაოზე მდებარეობს და XIX საუკუნის დიდ დარბაზულ ეკლესიას წარმოადგენს. იგი ნაშენია ქვიშა-ქვით, კირის დუღაბზე. კედლის პერანგი მოგებულია კარგად თლილი კვადრებითა. მკაცრადაა დაცული წყობის თარაზულობა. კამარა და კონქი ჩანგრეულია. კედლები დეფორმირებული და დახეთქილია. ეკლესია აღმართულია ორსაფეხურიან ცოკოლზე. ფასადები გაფორმებულია. დასავლეთი კარის თავზე სამკუთხა ჩარჩოში ჩასმულია რელიეფური ჯვარი. სამხრეთი კარის მაღლა ჯვრის, ხარისა და ფარშევანგის რელიეფური გამოსახულებებია. ამავე კარის თავზე ეკლესიის სამშენებლო მხედრული წარწერაა ქვაში ამოკაწრული. ეკლესიაში შესასვლელი სამივე კარი გარედან არქიტრავული, შიგნიდან კი თაღოვანია. გეგმით წაგრძელებული, სწორკუთხა დარბაზი აღმოსავლეთით ორსაფეხურიანი მხრებით გამოყოფილი ნახევარწრიული აბსიდით ბოლოვდება, რომლის ღერძზე გაჭრილია სამი თაღოვანი სარკმელი. საკურთხევლის კედლებში დატანილია თაღოვანი ნიშები. აბსიდს აქვს სოლეა. დარბაზის გრძივი კედლები გაყოფილია სამ თანაბარ ნაწილად ერთსაფეხურიანი პილასტრებით, რომელთა პროფილირებულ კაპიტელებზე გადაყვანილია თაღები. კამარა საბჯენი თაღებით იყო შემაგრებული, რომლებიც კრონშტეინებს ეყრდნობოდა. კამარა ამჟამად ჩანგრეულია, კრონშტეინები კი შემორჩა. ეკლესიის სარკმლები თაღოვანია. იატაკი ფიქალის ფილებითაა მოგებული. ძეგლი სარესტავრაციო სამუშაოებშია ჩასმული.  კულტურული მემკვიდრეობის პორტალი, № 9215
ყოვლადწმინდა ღვთისმშობლის სახელობის დარბაზული ეკლესია

ყოვლადწმინდა ღვთისმშობლის სახელობის დარბაზული ეკლესია — არქიტექტურული ძეგლი თელავის მუნიციპალიტეტის სოფელ რუისპირში. ეკლესია დარბაზულია. ნაგებია რიყის ქვით. კარ-სარკმელები, საბჯენი თაღები და ლავგარდანი გამოყვანილია აგურით. შესასვლელი ორია: დასავლეთიდან და სამხრეთიდან. ორივე ნახევარწრიული თაღითაა დასრულებული და გარედან საფეხურით შეღრმავებულ, სწორკუთხა არეში ჩასმული. აღმოსავლეთით-ით, დარბაზის იატაკის მიმართ ორი საფეხურით შემაღლებული, ნახევარწრიული აფსიდია, რომლის ცენტრში ნახევარწრიული სარკმელია გაჭრილი. სარკმლის ჩრდილოეთით გეგმით ნახევარწრიული, თაღოვანი ნიშაა. აფსიდის ზედა ნაწილში, სარკმლის ორივე მხარეს, კონქის ქუსლის დონეზე, თითო, ვიწრო, სწორკუთხა ღიობია, რითიც კედლის სიღრმეში მოწყობილ სამალავებს უკავშირდება. საკურთხევლის ბაქანი აფსიდის მხრების ხაზიდან ოდნავ წინაა წამოწეული. პირველი საფეხურის შუაში ნაწილში მას ნახევარწრიული ამბიონი აქვს მოწყობილი. საკურთხევლის სარკმლის გარდა, შიდა სივრცეს სამხრეთ და ჩრდილოეთ კედლების შუა ნაწილში გაჭრილი თითი, ნახევარწრიულთაღოვანი სარკმელიც შუქებს, რომელთა ღიობები, საკურთხევლის ღიობების მსგავსად, გარეთკენაა ახრილი. დარბაზი გადახურულია ცილინდრული კამარით. დასავლეთით იგი კედლის მიმდებარე თაღზეა დაყრდნობილი, თვით თაღი - კუთხის პილასტრებზე. შიგნიდან ეკლესია შელესილია. იატაკზე დაგებულია კვადრატული აგური. ეკლესიის აღმოსავლეთ და დასავლეთ ფრონტონებზე, აგურის წყობის შეღრმავებით, საფეხუროვანი პოსტამენტზე დაყრდნობილი, თითო ჯვარია გამოსახული. კედლები დასრულებულია საფეხუროვანი ლავგარდანით, რითიც ჩვეულებრივად დალაგებული და კუთხით წინწამოწეული აგურის რიგების მონაცვლეობით არის გამოყვანილი. შენობის დასავლეთ კედელზე დაშენებულ აგურის კვადრატულ საფუძველზე დადგმულია ცილინდრული ფორმის, ოთხ მხარეს ნახევარწრიული თაღით გახსნილი, აგურისვე სამრეკლო, რასაც შიგნით ნახევარსფერული კამარა ხურავს, გარედან კი, კონუსისებრი სახურავი ეხურა.  კულტურული მემკვიდრეობის პორტალი, № 18736
ილორის წმინდა გიორგის ეკლესია

ილორის წმინდა გიორგის სახელობის ეკლესია — არქიტექტურული ძეგლი ზესტაფონის მუნიციპალიტეტის სოფელ ფუთში. ეკლესია დარბაზული ტიპისაა და მდებარეობს სოფლის სასაფლაოზე. ორფერდა გადახურვით. იგი მეტალოპლასტმასის კრამიტითაა გადახურული. სამშენებლო მასალად გამოყენებულია კლდის ფლეთილი და ქვიშაქვის ქვები. კარისა და სარკმლის ღიობების მოჩარჩოებისათვის დამუშავებული ქვიშაქვის კვადრებია გამოყენებული. ეკლესიაში შესასვლელი კარი გაჭრილია დასავლეთ და სახმრეთ კედელში. დასავლეთის კარის ღიობი უსახური „ჟალუზითაა“ დაფარული, ხოლო სამხრეთის კარზე მიდგმულია მცირე ზომის პორტიკი. ეკლესიის შიდა სივრცე ნათდება დასავლეთ და ჩრდილოეთ კედელში ერთმანეთის პარალელურად დატანილი ორ-ორი და აღმოსავლეთ კედელში დატანილი ერთი სარკმლის ღიობით. ეკლესიის ინტერიერი მოხატულობის გარეშეა. იატაკი ბაზალტის ქვის ფილებითაა მოპირკეთებული. კანკელის ხისგანაა ამოყვანილი.  კულტურული მემკვიდრეობის პორტალი, № 21490
ალავერდის წმინდა გიორგის ეკლესია

ალავერდის წმინდა გიორგის ეკლესია — არქიტექტურული ძეგლი ზესტაფონის მუნიციპალიტეტის სოფელ ალავერდის ცენტრში. აგებულია XIX საუკუნეში. ეკლესია დარბაზული ტიპისაა. ნაგებია მოყვითალო-მოთეთრო ფერის კირქვით. კუთხეებში ზოგიერთ ადგილას ჩაშენებულია გათლილი შირიმის ქვები. აღმოსავლეთის ფასადი არის სადა ერთი დიდი სარკმლით, რომელიც გარშემო მოჩარჩოებულია კარგად გათლილი პროფილირებული ქვებით. სარკმელი თაღოვანია. სამხრეთის ფასადზე კედლის ცენტრში ისეთივე სარკმელია, როგორიც აღმოსავლეთით. მის გვერდით, დასავლეთით, სწორკუთხა შესასვლელია, რომელსაც თაღოვანი მოჩარჩოება აქვს რთული პროფილის თლილი ქვით. შესასვლელსა და თაღს შორის ღიობი შევსებულია. შევსებაში ჩატანებულია ოთხკუთხა ქვა მასზე ამოკვეთილი ჯვრითა და წარწერით, რომელიც იუწყება ეკლესიის აშენების თარიღს 1887 წელს. დასავლეთის ფასადზე კედლის ცენტრში ისეთივე შესასვლელია, როგორიც სამხრეთიდან. შესასვლელის თავზე ჩასმულ ქვაზე, რომელიც ჩამორეცხილია. გარდა ჯვრისა რაღაც ორნამენტის მსგავსი შეინიშნება.  კულტურული მემკვიდრეობის პორტალი, № 8810
დევიდ ბიტანი

დევიდ ჰაი ბიტანი ( ებრ. דָּוִד בִּיטָן , დაიბადა 1960 წლის 8 აპრილს) არის ისრაელელი იურისტი და პოლიტიკოსი. ის ამჟამად ქნესეტის წევრია ლიკუდის პარტიიდან. 2016-2017 წლებში იყო კოალიციის თავმჯდომარე და ლიკუდის პარტიის თავმჯდომარე ქნესეტში, ხოლო 23-ე მოწვევის ქნესეტში იყო იმიგრაციისა და რეინტეგრაციის კომიტეტის თავმჯდომარე. დევიდ ბიტანი დაიბადა კენიტრაში, მაროკოში და ოჯახთან ერთად ისრაელში დაბრუნდა ხუთი წლის ასაკში. ისრაელის თავდაცვის ძალებში მსახურობდა საბრძოლო მედიკოსად. სწავლობდა სამართალის ფაკულტეტზე თელ-ავივის უნივერსიტეტში . 1987 წელს სამართლის საბაკალავრო საფეხურის დამთავრების და იურიდიული ლიცენზიის მიღების შემდეგ, ისმუშაობდა ადვოკატად. მოგვიანებით მან გახსნა საკუთარი იურიდიული ფირმა. ბიტანი დაქორწინებულია ჰაგიტზე და ჰყავთ ორი ქალიშვილი. ლიკუდის პარტიის წევრი, ის გახდა რიშონ ლეზიონის საქალაქო საბჭოს წევრი 1988 წელს, გარკვეული დროის შემდეგ გახდა პარტია ლიკუდის რიშონ ლეზიონის ფილიალის ხელმძღვანელი. ის იყო ამავე ქალაქის მერის მოადგილე. 2010 წელს ბიტანზე დაიწტო გამოძიება ეთიკისა და კეთილსინდისიერების დარღვევაში ეჭვის გამო. 2013 წლის მუნიციპალური არჩევნების შემდეგ მას დაუბრუნეს საინჟინრო საკითხებზე მუშაობის და ადმინისტირების უფლება, დაგეგმვისა და მშენებლობის მუნიციპალური ქვეკომიტეტის თავმჯდომარეობასთან ერთად. ბიტანი არის ისრაელის ებრაული სააგენტოს სამეურვეო საბჭოს წევრი 2011 წლიდან. ის 21-ე ადგილზე იყო ლიკუდის სიაში 2013 წლის ქნესეტის არჩევნებისთვის, მაგრამ 35-ე ადგილზე გადავიდა მას შემდეგ, რაც ლიკუდი დათანხმდა ერთობლივი სიის წარმართვას ისრაელ ბეიტეინუსთან . ალიანსმა 31 ადგილი მოიპოვა, ბიტანი ვერ გახდა ქნესეტის წევრი. 2015 წლის არჩევნებამდე იგი მე-16 ადგილზე იყო ლიკუდის სიაში, შემდგომ არჩევნებში ის აირჩიეს ქნესეტში, ლიკუდმა მოიპოვა 30 ადგილი. შემდგომ იგი დაინიშნა ქნესეტის კომიტეტის თავმჯდომარედ და 2016 წლის მაისში გახდა სამთავრობო კოალიციის თავმჯდომარე. ბიტანი ქნესეთში ხელმძღვანელობს ისრაელი-საქართველოს მეგობრობის საპარლამენტო ჯგუფს 2020 წლის მაისში დაინიშნა იმიგრაციისა და რეინტეგრაციის კომიტეტის თავმჯდომარედ. დევიდ ბიტანი ქნესეთში ხელმძღვანელობს ისრაელი-საქართველოს მეგობრობის საპარლამენტო ჯგუფს .
ერობა

ერობა ― ადგილობრივი თვითმმართველობის დაწესებულებების სახელი რუსეთის იმპერიაში 1864-1915 წლებში. ერობა ერქვა ასევე ადგილობრივ თვითმმართველობას საქართველოს დემოკრატიულ რესპუბლიკაში 1918-1921 წლებში. რუსეთის იმპერიის ერობის კანონები საქართველოზე გავრცელდა 1890 წელს. 1899, 1900 და 1902 წლებში მიღებულ იქნა ერობის შემზღუდველი კანონები. 1864 წლის კანონით ერობა აირჩეოდა მაზრასა და გუბერნიაში. ერობას ჰქონდა წოდებრივი ხასიათი, არჩევნებში მონაწილეობის უფლებისთვის დაწესებული იყო ქონებრივი ცენზი. ხმის მიცემის უფლება ჰქონდათ მხოლოდ კაცებს. ერობა ირჩევდა გამგეობას, რომელიც განაგებდა მაზრის ან გუბერნიის საქმეებს. 1865-1867 წლებში სამაზრო და საგუბერნიო ერობებში თავადაზნაურობა გლეხობასთან შედარებით ბევრად უფრო მრავალრიცხოვნად იყო წარმოდგენილი. ერობა-თვითმმართველობის რეფორმა საქართველოს რესპუბლიკაში 1918 ისტორიულ ტერმინთა სასკოლო ლექსიკონი
ნასიმის ძეგლი (კიევი)

ნასიმის ძეგლი კიევში (უკრ. Статуя Імадеддіна Насімі; აზერ. İmadəddin Nəsiminin heykəli) — XIV-XV საუკუნეების აზერბაიჯანელი პოეტის, იმადედინ ნასიმის ქანდაკება, რომელიც დაიდგა კიევში (უკრაინა) 2019 წელს. 2019 წლის 24 მაისს უკრაინაში აზერბაიჯანის საელჩოს დაკვეთით კიევის ერთ-ერთ ცენტრალურ პარკში ძეგლის გახსნის ცერემონია გაიმართა. ცერემონიას ესწრებოდნენ ბაქოს ქალაქის აღმასრულებელი ხელისუფლების ხელმძღვანელი ელდარ აზიზოვი და კიევის მერი ვიტალი კლიჩკო. ქანდაკების ავტორია უკრაინის სახალხო მხატვარი, ცნობილი მოქანდაკე სეიფედინ გურბანოვი. ↑ На бульваре Дружбы Народов в Киеве установлен памятник азербайджанскому поэту и мыслителю Имадеддину Насими. ru. ukrinform.ru. UkrInform (24 may 2019). დაარქივებულია ორიგინალიდან — 27 may 2019. ციტირების თარიღი: 27 may 2019. ↑ Kiyevdə mütəfəkkir-şair İmadəddin Nəsiminin heykəlinin rəsmi açılış mərasimi keçirilib az. azertag.az. AzərTAc (24 may 2019). დაარქივებულია ორიგინალიდან — 27 may 2019. ციტირების თარიღი: 27 may 2019. ↑ Kiyevdə Nəsiminin heykəlinin açılışı oldu az. 525.az (24 may 2019). დაარქივებულია ორიგინალიდან — 27 may 2019. ციტირების თარიღი: 27 may 2019.
ნასიმის ძეგლი (სუმგაითი)

ნასიმის ძეგლი სუმგაითში (აზერ. İmadəddin Nəsiminin abidəsi) — XIV-XV საუკუნეების აზერბაიჯანელი პოეტის, იმადედინ ნასიმის ბრინჯაოს ქანდაკება, რომელიც დაიდგა 2003 წელს სუმგაითში, ს. ვურღუნის ქუჩაზე, ნასიმის სახელობის პარკში. ძეგლის ავტორები არიან სკულპტორები ვაგიფ ნაზიროვი და აგილ გულიევი. ↑ Nəsiminin heykəli
ნიზამის ძეგლი (მოსკოვი)

ნიზამი განჯელის ძეგლი (რუს. Памятник Низами Гянджеви (Москва)) — გამოჩენილი პოეტის, სპარსული პოეზიის კლასიკოსის ნიზამი განჯელის ძეგლი რუსეთის დედაქალაქ მოსკოვში, მდებარე მუსლიმ მაგომაევის მოედანზე, აზერბაიჯანის საელჩოს შენობასთან (სახლი №16), ლეონტიევის და ელისეევის შესახვევების კვეთაზე. ძეგლი დაიდგა 1991 წელს და არის აზერბაიჯანის საჩუქარი ქალაქ მოსკოვისთვის. მისი ავტორები არიან მოქანდაკეები თ. ზეინალოვი და ე. ზეინალოვი, არქიტექტორები რ. ასკეროვი და პ. ალიევი. ნიზამი გამოსახულია ტრადიციულ აღმოსავლურ სამოსში, ზის წიგნებით ხელში. კვარცხლბეკზე არის რუსული წარწერა. ↑ Михаил Вострышев. Москвоведение от А до Я. — М.: Эксмо, 2007. — С. 317. — 736 с ISBN 569918029X ↑ Михаил Вострышев. Москвоведение от А до Я. — М.: Эксмо, 2007. — С. 174. — 736 с. — ISBN 569918029X.
ოიმიაკონის მთიანეთი

ოიმიაკონის მთიანეთი (რუს. Оймяконское нагорье) — მთიანეთი რუსეთში, იაკუტიაში (სახაში). მდებარეობს სუნტარ-ხაიატისა და ტას-კისტაბიტის ქედებს შორის, მდ. ინდიგირკის ზემო წელის აუზში. საერთო ფართობი დაახლ. 50 ათ. კმ². რელიეფისათვის დამახასიათებელია დაბალმთიანი მასივები და სერები (400-დან 1200 მეტრამდე), რომლებზეც ადგილ-ადგილ აღმართულია ბიუტები (სიმაღლეში 1891 მეტრამდე, მთ. დიაკაი-ტასა). ყველგანაა განვითარებული მრავალწლოვანი მზრალობა. კალთების ქვედა ნაწილში ჭარბობს მეჩხერი და ძლიერ დაჭაობებული ფოთლოვანი ტყეების დაბალი რაყები; სამხრეთ კალთაზე ველის ლანდშაფტის მონაკვეთებია; 1200 მეტრზე მაღლა — მთის ტუნდრის ლანდშაფტები. მთიანეთის ფარგლებში მოქცეულ ოიმიაკონის ღრმულში მდებარეობს ევრაზიის სიცივის ერთ-ერთი პოლუსი (იანვრის საშუალო ტემპერატურა –50°C, მინიმალური –68°C). ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 152. ↑ Оймяконское нагорье // Большая российская энциклопедия. т. 23. — М., 2013. — стр. 741.
ტას-კისტაბიტი

ტას-კისტაბიტი (რუს. Тас-Кыстабыт), სარიჩევის ქედი (Сарычева хребет) — ქედი რუსეთში, იაკუტიაში (სახაში). მდებარეობს მდიანარეების ინდიგირკისა და მისი მარჯვენა შენაკადის — ნერის შუამდინარეთში. სიგრძე დაახლოებით 175 კმ, სიმაღლე 2341 მ-მდე. აგებულია ალევროლითებითა და არგილითებით, რომლებშიც შეჭრილია გრანიტების ინტრუზიები. კალთების ქვედა ნაწილში მეჩხერი ფოთლოვანი ტყეებია. ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 199. ↑ Тас-Кыстабыт // Большая советская энциклопедия. — 3-е изд., т. 25 — М., 1976.
ნერა (ინდიგირკის შენაკადი)

ნერა (რუს. Нера) — მდინარე რუსეთში, იაკუტიაში (სახაში), ინდიგირკის მარჯვენა შენაკადი. წარმოიქმნება მდინარეების დელიანკირისა და ხუნჯახის შეერთებით. სიგრძე 106 კმ, მდ. დელიანკირის უდიდესი შემდგენლის ჩათვლით — 331 კმ, აუზის ფართობი 24 500 კმ². მიედინება ნერის ზეგანზე. იკვებება შერეულად, ჭარბობს წვიმის წყლები. წყალდიდობა იცის მაისიდან აგვისტომდე. წყლის საშუალო ხარჯი შესართავიდან 65 კმ-ში 119 მ³/წმ-ია. იყინება ოქტომბერში, დეკემბერ-იანვრიდან აპრილამდე მთლიანად გაყინულია; ლღვება მაისში – ივნისის დასაწყისში. ხეობაში გადის უსტ-ნერა – მაგადანის გზა. ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 143. ↑ Нера // Большая советская энциклопедия. — 3-е изд., т. 17 — М., 1974.
ნერა

ნერა შეიძლება აღნიშნავდეს: ნერა — მდინარე იტალიაში, ტიბრის შენაკადი; ნერა — მდინარე რუსეთში, ინდიგირკის შენაკადი.
1959 ისრაელის საკანონმდებლო არჩევნები

1959 წლის 3 ნოემბერს ისრაელში ჩატარდა საკანონმდებლო არჩევნები მეოთხე ქნესეტის 120 წევრის ასარჩევად. მაპაი დარჩა დომინანტურ პარტიად და მოიპოვა შვიდი ადგილი. არჩევნების შემდეგ, მაპაის ლიდერმა დევიდ ბენ-გურიონმა ჩამოაყალიბა მეცხრე მთავრობა 1959 წლის 17 დეკემბერს. მის კოალიციაში შედიოდნენ ეროვნული რელიგიური პარტია, პროგრესული პარტია და ისრაელის სამი არაბული პარტია, პროგრესი და განვითარება, თანამშრომლობა და ძმობა და სოფლის მეურნეობა და განვითარება. მთავრობას 16 მინისტრი ჰყავდა. მაპაის პარტიიდან კადიშ ლუზი გახდა ქნესეტის სპიკერი . ამომრჩეველთა აქტივობამ 81,6% შეადგინა. 1961 წლის 31 იანვარს ბენ-გურიონის გადადგომის შემდეგ მტავრობა დაიშალა, მას უნდობლობა გამოუცხადეს "ლავონის საქმის" გამო სიონისტებმა და ჰერუტმა. მან მთავრობის შექმნა ვეღარ შეძლო და დაინიშნა ახალი არჩევნები. ქნესეთი ფუნქციონირებდა ერთი წელი და 9 თვე, მეოთხე ქნესეთი იყო ყველაზე მოკლე ვადით. მეოთხე ქნესეთის ქნესეტის ვებსაიტის ისტორიული მიმოხილვა არჩევნები მეოთხე ქნესეტის ქნესეტის ვებსაიტზე
ნერის ზეგანი

ნერის ზეგანი (რუს. Нерское плоскогорье) — ზეგანი რუსეთში, იაკუტიასა და მაგადანის ოლქში. მდებარეობს ჩრდილო-აღმოსავლეთ ციმბირში, ზეგანთა ფართო სარტყელში, რომელიც გამოჰყოფს ჩერსკის მთაგრეხილსა და ზემო კოლიმის მთიანეთს. ჩრდილოეთიდან სამხრეთისკენ გადაჭიმულია 130 კმ-ზე; დასავლეთიდან აღმოსავლეთისკენ — 70 კმ-ზე. რელიეფში ჭარბობს დენუდაციური ზედაპირები, რომლებიც 700-დან 1500-მდე მეტრის სიმაღლეზეა განლაგებული; აღმართულია ცალკეული შთენილი მასივები. უმაღლესი მწვერვალია მთა ხულამრინი (2077 მ). ყველგანაა მრავალწლოვანი მზრალობა და მასთან დაკავშირებული რელიეფის ფორმები. ნერის ზეგნიდან იღებს სათავეს მდინარე ნერა. კალთების ქვემო ნაწილში ტყის ლანდშაფტებია, რომლებიც წარმოდგენილია მეჩხერი ფოთლოვანი ტყეებით, ქონდარა ფიჭვისა და მურყნის რაყებით; 1100–1200 მეტრზე მაღლა მთის ტუნდრის ლანდშაფტებია. ნერის ზეგანზე გადის უსტ-ნერა – მაგადანის გზა. ↑ Нерское плоскогорье // Большая российская энциклопедия. т. 22. — М., 2013. — стр. 500.
ნასიმის ძეგლი (ბაქო)

ნასიმის ძეგლი ბაქოში (აზერ. İmadəddin Nəsiminin heykəli (Bakı, 1980)) — XIV-XV საუკუნეების აზერბაიჯანელი პოეტის, იმადედინ ნასიმის ძეგლი, რომელიც 1980 წელს ბაქოში დაიდგა. 1973 წელს ნასიმის 600 წლის იუბილე აღინიშნა სახელმწიფო დონეზე. ცნობილ პოეტზე დაიწერა სამეცნიერო ნაშრომები, მონოგრაფიები, ჰასან სეიდბეილიმ გადაიღო ფილმი „ნასიმი“, ფიქრეთ ამიროვმა დაასრულა ბალეტი „თქმულება ნასიმიზე“, ისა ჰუსეინოვმა დაწერა რომანი, გაბილ იმამვერდიევმა[თარგის მოშორება] — პოემა „ნასიმი“. სკულპტურის შექმნა დაევალა მონუმენტური ძეგლების ოსტატს ტოკაი მამედოვს, რომელმაც სამუშაო კოლეგასთან, იბრაჰიმ ზეინალოვთან ერთად შეასრულა. სკულპტურას აქვს 69 სმ-იანი მოდელი და 2 მეტრიანი მაკეტი. მოგვიანებით, 6,5 მ. სიმაღლის ქანდაკება დაიდგა ბაქოს ერთ-ერთ ცენტრალურ ბაღში. ↑ Milli Kitabxanada “Nəsimi ili”nin ilk sərgisi açılıb ↑ „Abidələşən düha“. დაარქივებულია ორიგინალიდან — 2022-12-12. ციტირების თარიღი: 2022-12-12.
ხეცერის წმინდა გიორგის ეკლესია

ხეცერის წმინდა გიორგის ეკლესია — არქიტექტურული ძეგლი ზუგდიდის მუნიციპალიტეტის სოფელ ხეცერაში. ტაძრის აგების სავარაუდო თარიღი XII საუკუნეა, განეკუთვნება უგუმბათო ტაძრის არქიტექტურულ ტიპს. კედლებზე ჩანს გადაკეთების კვალი, რომელიც სავარაუდოდ გვიან შუა საუკუნეებში უნდა განეხორციელებინათ. ობიექტი ნაგებია 30X50 სანტიმეტრი ნათალი ქვის ბლოკებით, შემაკავშირებელ მასალად გამოყენებულია კირხსნარი. ნაგებობის ექსტერიერზე ჩანს სხვადასხვა რელიეფი ადამიანებისა და ცხოველების გამოსახულებით.  კულტურული მემკვიდრეობის პორტალი, № 29843
ეროვნული ლიგა 2023

ეროვნული ლიგა 2023 — საქართველოს უმაღლესი ლიგის 35-ე გათამაშება. ჩემპიონატში მონაწილეობას იღებს 10 გუნდი, ერთმანეთთან გუნდები ოთხ თამაშს თამაშობენ. საბოლოო ჯამში თითო გუნდმა 36 მატჩი უნდა ითამაშოს. ტურნირის გამარჯვებული ჩემპიონთა ლიგაზე მონაწილეობას დაიწყებს I შესარჩევი ეტაპიდან. მეორე და მესამე ადგილზე გასული გუნდები და საქართველოს თასის გამარჯვებული მონაწილეობას მიიღებს უეფას კონფერენციების ლიგაზე I შესარჩევი რაუნდიდან. თუ თასის გამარჯვებული გახდება გუნდი ჩემპიონატის ცხრილის პირველი სამეულიდან, უეფას კონფერენციების ლიგაზე მონაწილეობის საშუალება მიეცემა ჩემპიონატის IV-ადგილოსან გუნდს. წყარო: ეროვნული ლიგა, Soccerway კლასიფიკაციის წესები: 1) ქულები; 2) ქულები ურთიერთშეხვედრებში; 3) გოლების სხვაობა ურთიერთშეხვედრებში; 4) გატანილი გოლები ურთიერთშეხვედრებში; 5) გასვლაზე გატანილი გოლები ურთიერთშეხვედრებში (მხოლოდ 2 გუნდის დროს); 6) გოლების სხვაობა; 7) გატანილი გოლები. (C) ჩემპიონი; (O) პლეი-ოფის გამარჯვებული; (R) დაქვეითდა შენიშვნები: ↑ საბურთალო თბილისი გავიდა უეფა-ს კონფერენს ლიგა 2024-25 პირველი საკვალიფიკაციო ეტაპზე, როგორც 2023 წლის საქართველოს საფეხბურთო თასის გამარჯვებული ↑ ლიგის ფინანსური წესების დარღვევის გამო შუქურას დაკლებული აქვს 6 ქულა ყველა გუნდი თამაშობს 18 საშინაო და 18 გასვლით თამაშს (თითო გუნდს ეთამაშება 4ჯერ), ჯამში 36 თამაშს. განახლდა: 2 დეკემბერი 2023 7ფეხბურთელმა გაიტანა 7 გოლი განახლდა: 2 დეკემბერი 2023 ეროვნული ლიგის ოფიციალური ვებ-გვერდი ჩემპიონატის წესები ↑ Gagra 1-4 Dinamo Batumi. Soccerway (18მარტი 2023). ციტირების თარიღი: 8 სექტემბერი 2023 ↑ Samgurali Tsqaltubo 1-3 Torpedo Kutaisi. Soccerway (14 მაისი 2023). ციტირების თარიღი: 8 სექტემბერი 2023 ↑ Shukura Kobuleti 3-4 Gagra. Soccerway (1 ივნისი 2023). ციტირების თარიღი: 8 სექტემბერი 2023 ↑ Gagra 1-6 Dinamo Tbilisi. Soccerway (13 აგვისტო 2023). ციტირების თარიღი: 8 სექტემბერი 2023 ↑ Dinamo Tbilisi 5-2 Samgurali Tsqaltubo. Soccerway (19 აგვისტო 2023). ციტირების თარიღი: 8 სექტემბერი 2023 ↑ Saburtalo Tbilisi 5-0 Gagra. Soccerway (2 სექტემბერი 2023). ციტირების თარიღი: 8 სექტემბერი 2023 ↑ Shukura Kobuleti 0-6 Dinamo Batumi. Soccerway (2 ოქტომბერი 2023). ციტირების თარიღი: 3 ოქტომბერი 2023 ↑ Torpedo Kutaisi 5-0 Shukura Kobuleti. Soccerway (28 ნოემბერი 2023). ციტირების თარიღი: 28 ნოემბერი 2023 ↑ Shukura Kobuleti 0-4 Gagra. Soccerway (2 დეკემბერი 2023). ციტირების თარიღი: 2 დეკემბერი 2023
ნასიმის ძეგლი

სახელწოდება ნასიმის ძეგლი შეიძლება აღნიშნავდეს: ნასიმის ძეგლი (ბაქო) — იმადედინ ნასიმის ძეგლი ბაქოში. ნასიმის ძეგლი (კიევი) — იმადედინ ნასიმის ძეგლი კიევში. ნასიმის ძეგლი (სუმგაითი) — იმადედინ ნასიმის ძეგლი სუმგაითში.
ზემო კოლიმის მთიანეთი

ზემო კოლიმის მთიანეთი (რუს. Верхнеколымское нагорье) — მთიანეთი რუსეთში, მაგადანის ოლქში, ტას-კისტაბიტის ქედს, ჩერსკის მთაგრეხილსა და მათ სამხრეთ განშტოებებს შორის. ჭარბობს 1300–2000 მ სიმაღლეები. შედგება მცირე ზომის მასივებისა და მოკლე ბრტყელწვერიანი ქედებისგან. მთების მწვერვალები გუმბათისებრია. სამხრეთ-აღმოსავლეთ ნაწილს ახასიათებს ციცაბო კალთები და მდინარეთა ღრმა ხეობები. აგებულია პერმული და ტრიასული ასაკის ფიქლებითა და ქვიშაქვებით. მთიანეთს კვეთს მდინარეები: აიან-იურიახი, ბიორიოლიოხი და სხვ. ხეობებში და დამრეც კალთებზე მეჩხერი ფოთლოვანი ტყეები და ქონდარა ფიჭვის რაყებია, 1200–1800 მ სიმაღლეზე — მთის ბუჩქნარიანი ტუნდრა. არის ოქროსა და კალის საბადოები, მინერალური წყაროები. ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 76. ↑ Пармузин Ю. П. Верхнеколымское нагорье // Большая советская энциклопедия. — 3-е изд., т. 4 — М., 1971.
აიან-იურიახი

აიან-იურიახი (რუს. Аян-Юрях, ზემო წელზე — აიან-პეტლია) — მდინარე რუსეთში, მაგადანის ოლქში. მდ. კოლიმის მარცხენა შემდგენელი. სიგრძე 237 კმ, აუზის ფართობი 24 100 კმ². სათავეს იღებს ხალკის ქედის ფერდობებზე, მიედინება ნერის ზეგანზე. იკვებება წვიმისა და თოვლის წყლით. იყინება ოქტომბრის ბოლოს, ლღვება მაისის ბოლოს. ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 16. ↑ Аян-Юрях // Большая советская энциклопедия. — 3-е изд., т. 2 — М., 1970.
ქართველი საბავშვო მწერლების სია

ქვემოთ შეგიძლიათ იხილოთ ქართველი საბავშვო მწერლების სია. ქართველი საბავშვო მწერლები ↑ ჩხიკვაძე გ., ენციკლოპედია „საქართველო“, ტ. 1, თბ., 1997. — გვ. 573. ↑ ენციკლოპედია „საქართველო“, ტ. 2, თბ., 2012. — გვ. 355.
ქაზიმიე (ქემალფაშის რაიონი)

ქაზიმიე (თურქ. Kazimiye) — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 100 კილომეტრში. 2021 წლის მონაცემებით სოფელში 173 ადამიანი ცხოვრობს. ↑ Kazimiye Köyü Türkçe. დაარქივებულია ორიგინალიდან — 7 Şubat 2017. ციტირების თარიღი: 4 Haziran 2014. ↑ Artvin Kemalpaşa kazimiye Köy Nüfusu Türkçe. დაარქივებულია ორიგინალიდან — 19 Kasım 2018. ციტირების თარიღი: 18 Mayıs 2020.
ქიოფრიუჯიუ (ქემალფაშის რაიონი)

ქიოფრიუჯიუ (თურქ. Köprücü) — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 77 კილომეტრში. 2020 წლის მონაცემებით სოფელში 721 ადამიანი ცხოვრობს. ↑ Köprücü Köyü Türkçe. დაარქივებულია ორიგინალიდან — 7 Şubat 2017. ციტირების თარიღი: 4 Haziran 2014. ↑ Artvin Kemalpaşa Köprücü Köy Nüfusu Türkçe. დაარქივებულია ორიგინალიდან — 19 Kasım 2018. ციტირების თარიღი: 18 Mayıs 2020.
ლიმანი (ქემალფაშის რაიონი)

ლიმანი (თურქ. Liman) — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 90 კილომეტრში. 2020 წლის მონაცემებით სოფელში 178 ადამიანი ცხოვრობს. ↑ Liman Köyü Türkçe. დაარქივებულია ორიგინალიდან — 7 Şubat 2017. ციტირების თარიღი: 4 Haziran 2014. ↑ Artvin Kemalpaşa Liman Köy Nüfusu Türkçe. დაარქივებულია ორიგინალიდან — 19 Kasım 2018. ციტირების თარიღი: 18 Mayıs 2020.